|  |  |
| --- | --- |
| Til Lokallag i FHF og NKF |  |
| **FHF-rundskriv 13/2016** |  |
| Oslo, 14. mars 2016 |  |

Til lokallagene i FHF og NKF

**Forslag til mal for lokal særavtale for undervisningspersonale**

På tillitsvalgtkonferansen FHF og NKF arrangerte på Sanner Hotell 22.-24.9.2015, kom det en klar oppfordring til sentralleddet i organisasjonene om å utarbeide en mal for en lokal særavtale med forslag til oppbygging av avtalen og eksempler på hva som ***kan*** være med i en lokal særavtale.

Den sentrale særavtalen sier at det skal inngås en lokal særavtale på den enkelte skole for et skoleår om gangen. Lokale særavtaler kan sies opp med 1 måneds frist, men løper videre til det foreligger en ny. Dette betyr at dersom ingen av partene sier opp den lokale særavtalen i forkant av et nytt skoleår, løper avtalen fra forrige skoleår videre. Det betyr også at lokale særavtaler bare kan endres gjennom forhandlinger.

Hvis skolen per i dag ikke har en skriftlig lokal særavtale, og bruken av lærernes arbeidstid bygger på innarbeidet praksis som partene er enige om, betraktes det som den lokale avtalen. En slik lokal avtale bør skriftliggjøres.

Eventuelle endringer i den lokale særavtalen må skje gjennom forhandlinger. Det samme gjelder om man har en lokal avtale, men den ikke regulerer alle sider ved lærernes arbeidssituasjon (f. eks. hvis man har en lokal avtale om ressursbruk på reiser som omfatter bruk av undervisningstimer og evt. økonomisk kompensasjon). Vi minner om at den sentrale avtalen mellom Virke og organisasjonene forutsetter at det inngås lokal avtale på hver skole.

Hvis partene på skolen ønsker å bruke den sentrale særavtalen som sin lokale særavtale, skal det likevel avtales lokalt og nedfelles i en protokoll.

På side 2 - 5 i dette rundskrivet er det et forslag til mal for en lokal særavtale.

Forslaget tar utgangspunkt i den sentrale særavtalen 2015-2017 på Virkeområdet.

Til slutt under hvert hovedpunkt er det avsatt plass til lokal tilleggstekst/lokal avtaletekst.

I et eget vedlegg på side 6 - 7 har vi tatt med en del eksempler på lokale særavtaletekster.

Hilsen FHF og NKF

Knut Simble, daglig leder i FHF Arvid Kopperdal, organisasjonsrådgiver i NKF

Forslag til mal for lokal særavtale for undervisningspersonalet i folkehøgskolen

**Parter**

………………………………………………… …………………………………………………..

 Navn på skolen v/ rektor Navn på lokal tillitsvalgt

**Årsverket** (Jf. pkt. 3.1. «Årsverket» og 3.2 «Inndeling av årsverket» i den sentrale avtalen på Virkeområdet og pkt. 4.1 og 4.2 i den sentrale avtalen på KS-området)

Fra sentral avtale:

Lærernes samlede arbeidsoppgaver skal utføres innenfor et årsverk på 1687,5 timer (1650 timer for lærere som er 60 år og over).

Av årsverket er 33 uker sammenfallende med elevenes skoleår. Innenfor denne rammen kan inntil 5 dager per skoleår disponeres til planlegging og kompetanseutvikling, på skolen eller distriktsvis. I tillegg avsettes 8 dager til evaluering, planlegging, kompetanseutvikling.

Fra sentral avtale:

Lærerne får avsatt tid til undervisning, sosialpedagogiske oppgaver, annet arbeid med elever, kollegialt samarbeid, for- og etterarbeid, faglig-administrative oppgaver og andre planlagte aktiviteter med:

* 1280 timer. Dette er arbeidsplanfestet tid. Av dette er 637 timer undervisning.
* Resten av årsverket disponeres til for- og etterarbeid og faglig ajourføring.

For arbeidsdager ut over elevenes skoleår legges en arbeidstid på 37,5 timer pr uke til grunn.

Vedr. lokal avtale:

*Skriv inn evt. lokale avvik fra / tillegg til sentral avtale her (se momenter knyttet til eksempler på side 6):*

**Arbeidsplaner** (Jf. pkt. 3.3 i den sentrale avtalen på Virke-området og pkt. 4.3 i den sentrale avtalen på KS-området)

Fra sentral avtale:

Prinsipper vedrørende innhold, utarbeiding og endring av arbeidsplaner drøftes på den enkelte skole.

Arbeidsgiver utarbeider arbeidsplan for den enkelte med grunnlag i tildelte arbeidsoppgaver. Dette gjøres etter samtale med arbeidstaker som kan la seg bistå av sin tillitsvalgte.

Den enkeltes arbeidsplan skal som et minimum angi planfestet arbeidstid inkludert undervisningstid.

Årsrammen for undervisning kan etter avtale mellom den enkelte lærer og rektor reduseres for at læreren skal kunne utføre andre arbeidsoppgaver i tilknytning til undervisningen. Gis læreren arbeidsoppgaver som medfører reduksjon i årsrammen for undervisning, behandles dette i samsvar med bestemmelsene i kapittel 5.

Overtid kan pålegges for kortere eller lengre periode ved at årsrammen for undervisningstid økes. Overtidsbetaling gis for det antall timer årsrammen for undervisning er økt med (utover 100 %).

Pålagt arbeid utover oppsatt arbeidsplan utløser kompensasjon. Merarbeid godtgjøres med ordinær lønn – overtid godtgjøres med overtidsbetaling.

Vedr. lokal avtale:

*Skriv inn evt. lokale avvik fra / tillegg til sentral avtale her (se momenter knyttet til eksempler på side 6):*

**Seniortiltak** (Jf. pkt. 4 i den sentrale avtalen på Virke-området og pkt. 4.4 i den sentrale avtalen på KS-området)

Fra sentral avtale:

Lærere har rett til å få redusert årsrammen for undervisning med inntil 5,8 % og 12,5 % fra skoleårets begynnelse det kalenderåret de fyller hhv 55 og 60 år.

Årsrammereduksjonen innebærer en omfordeling av arbeidsoppgaver innenfor det ordinære årsverket. Den omfordelte tiden nyttes til pedagogisk arbeid og forutsettes å lette den enkelte lærers arbeidssituasjon.

Vedr. lokal avtale:

*Skriv inn evt. lokale avvik fra / tillegg til sentral avtale her (se momenter knyttet til eksempler på side 6):*

**Andre arbeidsoppgaver** (Jf. pkt. 5 i den sentrale avtalen på Virke-området og pkt. 5 i den sentrale avtalen på KS-området)

Fra sentral avtale:

Har lærere arbeidsoppgaver som medfører reduksjon i årsrammen for undervisning, behandles dette på følgende måte:

1. Arbeidet utføres i arbeidsplanfestet tid om ikke annet avtales.
2. Reduksjon i undervisningstiden for å utføre andre oppgaver medfører en økning av arbeidsplanfestet tid med en faktor på 0,6 per nedsatt undervisningstime.
3. Der reduksjonen utgjør undervisning tilsvarende 40 % av årsrammen for undervisning eller mer, kan arbeidsplanfestet tid økes inntil 1462,5 timer.
4. Tildeling av andre oppgaver i henhold til seniortiltakene, jf punkt 4, medfører ikke økning i arbeidsplanfestet tid.
5. Der reduksjonen utgjør undervisning tilsvarende 70 % av årsrammen for undervisning eller mer, kan arbeidsåret økes inntil 36 uker.

Vedr. lokal avtale:

*Skriv inn evt. lokale avvik fra / tillegg til sentral avtale her (se momenter knyttet til eksempler på side 6):*

**Tidsressurser** (Jf. pkt. 6.1 og 6.2 i den sentrale avtalen på Virke-området)

Fra sentral avtale:

### Kontaktlærer – og hovedlærerfunksjoner

Det gis en ressurs på minimum 0,15 % av en stilling per godkjent tilskuddselev til kontaktlærerfunksjon og en ressurs på minimum 0,15 % per godkjent tilskuddselev til hovedlærerfunksjon.

### Foredrag

Inntil 4 foredragstimer pr. lærer pr. uke kan regnes som 2 ½ undervisningstime pr. foredragstime.

Vedr. lokal avtale:

*Skriv inn evt. lokale avvik fra / tillegg til sentral avtale her (se momenter knyttet til eksempler på side 6):*

**Lønnsbestemmelser** (Jf. pkt. 7.1 og 7.2 i den sentrale avtalen på Virke-området og pkt. 6 i den sentrale avtalen på KS-området)

Fra sentral avtale:

### Godtgjøring for særlige oppgaver

Undervisningspersonale som tillegges midlertidige arbeidsoppgaver utover sin arbeidsavtale, kan gis et lønnstillegg så lenge de har slike oppgaver. Slik godtgjøring kommer i tillegg til den enkeltes personlige lønn.

Skolen avgjør hvilke oppgaver som skal opprettes ved skolen og hvem som skal pålegges oppgavene. Godtgjøring for arbeidet skal tilpasses omfanget av arbeidet og om det settes av tid til å utføre oppgaven.

Godtgjøringene fastsettes etter lokale forhandlinger og følger den enkelte arbeidstaker så lenge vedkommende har oppgavene. Ved endring i oppgaver eller skifte av innehaver, forhandles det om eventuelle endringer i godtgjøringen.

Ved uenighet om fastsetting/endring av godtgjøringen gjelder:

* Ved endring eller oppretting av nye oppgaver vedtas arbeidsgivers siste tilbud.
* Ved skifte av innehaver (uten endringer) videreføres tidligere godtgjøring.

Tilleggene er pensjonsgivende.

Vedr. lokal avtale:

*Skriv inn evt. lokale avvik fra / tillegg til sentral avtale her (se momenter knyttet til eksempler på side 6):*

### Godtgjøring for særskilt arbeidstid mm.

Undervisningspersonale i hel stilling gis en godtgjøring på kr 23 500,- per år for særskilt arbeidstid. Undervisningspersonale som ikke er i hel stilling gis forholdsmessig godtgjøring. Godtgjøringen kommer i tillegg til vedkommendes personlige lønnsfastsetting. Denne godtgjøringen erstatter utbetalinger etter overenskomstens kap. 1 §§ 5.2, 5.3, 5.4, 5,5
og § 4.3.6.

Merknad:

Den særskilte arbeidstiden følger av oppgaver som pålegges undervisningspersonalet ut fra Folkehøyskoleloven med forskrifter. Skolene organiserer deler av arbeidet i turnus-/vaktordninger.

Vedr. lokal avtale:

*Skriv inn evt. lokale avvik fra / tillegg til sentral avtale her:*

### Godtgjøring for bruk av privat utstyr

Vedr. lokal avtale:

*Skriv inn evt. lokale avvik fra / tillegg til sentral avtale her (se momenter knyttet til eksempler på side 7):*

**Annet**

Vedr. lokal avtale:

*Skriv inn evt. lokale avvik fra / tillegg til sentral avtale her:*

……………………………………………………….. ………………………………………………………….

Rektor + navn Leder i lokallaget FHF/NKF + navn

**Eksempler som i hovedsak er hentet fra eksisterende lokale særavtaler**

**Inndeling av årsverket**

*Eksempler knyttet til undervisning:*

* *Bruk av timeressurser på reiser (linjeturer og felles-/skoleturer)*
* *Det skal legges til rette for at linjelærere avspaserer ½ dag per uke på reise i etterkant av lange studiereiser. Avspaseringen skal i minst mulig grad gå ut over elevene.*
* *Om bruk av linjetimer til elevsamtaler*
* *Timeressurs ved eventuell ressursbruk knyttet til kortkurs*

*Eksempler knyttet til planfestet arbeidstid utenom undervisning (643 timer):*

* *Avtalepunkter om tilsyn (tilsynsansvar fordeles ut fra stillingenes prosentvise størrelse, arbeidstid/timeressurser på alle ukens dager)*
* *Deltakelse på, og timeressurser knyttet til pedagogiske møter, ulike arrangement, morgensamlinger og elevkvelder*

*Eksempel på presisering knyttet til for- og etterarbeid og faglig ajourføring:*

* *407,5 timer av årsverket er lærerens selvstendige tid til for- og etterarbeid og faglig ajourføring*

**Arbeidsplaner**

* *Arbeidsplanen for den enkelte lærer skal foreligge i god tid før oppstart av skoleåret, - senest ved første planleggingsdag i forkant av nytt skoleår.*

**Seniortiltak**

* *Retten til redusert årsramme kan etter nærmere avtale helt/delvis erstattes av reduksjon i annen planfestet arbeidstid. Konverteringsfaktor: Reduksjon på 5,8 % utløser 2 timer reduksjon i annen planfestet arbeidstid. 12,5 % reduksjon utløser 5 timer reduksjon i annen planfestet arbeidstid.*

**Andre arbeidsoppgaver**

* *Det er avtalt følgende tilføyelse i punkt 2, kapittel 5 «Andre arbeidsoppgaver»: Det kan konverteres inntil 10 undervisningstimer per lærer.*

**Tidsressurser**

*Eksempler:*

* *Kontaktlærer og hovedlærerfunksjonen slås sammen til en linjelærerressurs. Hvis linja har to/flere lærere, tilfaller linjelærerressursen i sin helhet linjas hovedlærer.*
* *Den samlede linjelærerressurs fordeles på alle hovedlinjelærerne. Linjer med over 15 elever får 50 % større linjelærerressurs enn hovedlinjelærere med færre enn 15 elever på sin linje.*

**Godtgjøring for særlige oppgaver**

*Eksempler:*

* *Det blir gitt et tillegg på kr. ………. per skoleår til den som har ansvar for vedlikehold og innkjøp knyttet til skolens undervisning og aktiviteter innen idrett og friluftsliv*
* *Det blir gitt et tillegg på kr. ………. per skoleår til den som har systemansvar for IKT på skolen*

**Godtgjøring for bruk av privat utstyr**

*Eksempler:*

* *Musikklærere som regelmessig benytter private instrumenter i undervisningssammenheng godtgjøres med kr. ……. per skoleår.*
* *Friluftslivlærere godtgjøres med kr. ……. per skoleår*

**Annet**

*Eksempler:*

* *På områder som naturlig kan knyttes til en lokal arbeidstidsavtale, men som ikke er regulert i denne avtalen, gjelder den sentrale særavtalen.*
* *For områder som ikke er regulert i lokal særavtale gjelder bestemmelsene i Arbeidsmiljøloven, Opplæringsloven, Landsoverenskomst for utdanning eller annet aktuelt lov- og avtaleverk.*